钦定古今图书集成/明伦汇编/氏族典/第055卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第055卷 > 《郑樵通志》 > 以国为氏〈周异姓国〉

徐氏、子爵，嬴姓，皋陶之后也。皋陶生伯益，伯益佐禹
有功，封其子若木于徐，在今徐城县北三十里，徐城
并入临淮，今泗州临淮有徐城。自若木至偃王三十
二世为周所灭，复封其子宗为徐子，宗十一世孙章
禹，昭三十年，为吴所灭，子孙以国为氏。又一族出于
嬴氏，十四姓之一也。